Valke-lede vas wat glo geld ná transitorooftog vat | Maroela Media
Twee lede van die Valke het Dinsdag in die Johannesburgse landdroshof verskyn op aanklag van diefstal en dwarsboming van die gereg. Hulle het glo geld van 'n transitorooftogtoneel in hul eie sakke gesteek.
Kol. Katlego Mogale, woordvoerder van die Valke, sê Rapulane Levy Tlholoe (51) en Ndavheleseni Edward Musetha (53) van die Valke-span in Vaalrand het in Januarie na bewering op 'n transitorooftogtoneel in die Langlaagte-gebied in Johannesburg gereageer.
"Hulle het glo die geld, wat verspreid oor die toneel gelê het, in vier geseëlde sakke vir forensiese toetse gesit en by die polisiestasie ingedien. Daar is beweer dat die verdagtes slegs twee van hierdie sakke vir forensiese toetse ingehandig het," sê Mogale.
Die verdagtes het na bewering een van die sakke, wat geskeur was, in hul voertuig gehou.
"Daar is na bewering nog kontant in die paneelkissie ontdek, wat later in 'n ander verseëlde sak geplaas is om as bewysstuk ingedien te word. Daar was egter nog een verseëlde sak weg."
Lasbriewe vir hul inhegtenisnemings is uitgereik en hulle is Dinsdagoggend in hegtenis geneem.
"Hoewel dit moeilik is om lede van jou eie span vas te trek, is dit ook uiters nodig. Lede van die Valke behoort integriteit te toon," sê Lebeya.
Net in die ANC Afrika. Kry vir julle.
Skelm soos die houtjie van die galg.
Leer pragtig by die kaders maggies wie moet ons vertrou mmmmmmmmm lyk my niemand nie pffft.
Niemand van hulle verstaan die woord integriteit nie hel man!
Eintlik ontstellend. Mens voel altyd dis nou die ouens wat ons helde moet wees maar dan het hulle voete van klei.